Buffy, vampyyrintappaja
Sarjan luoja Joss Whedon toimi "Buffyn" vastaavana tuottajana koko sarjan ajan. Sen viiden ensimmäisen tuotantokauden ajan hän oli myös niin kutsuttu "show runner", joka toimii pääkäsikirjoittajana ja vastaa kaikista tuotannon osista. Käsikirjoittaja Marti Noxon otti show runnerin tehtävän Whedonilta tämän siirryttyä tekemään "Firefly" (2002) -televisiosarjaa. Noxon toimi show runnerina ja vastaavana tuottajana "Buffyn" viimeiset kaksi tuotantokautta vuosina 2001–2003. Muita vastaavia tuottajia olivat muun muassa "Buffy"-elokuvan ohjaaja Fran Rubel Kuzui ja hänen aviomiehensä Kaz Kuzui, jotka eivät kuitenkaan olleet muuten mukana sarjan tekemisessä, ja David Greenwalt, jonka kanssa Whedon loi "Buffyn" sisarsarjan "Angel" (1999–2004).
Doug Petrie
Douglas ”Doug” Petrie on yhdysvaltalainen käsikirjoittaja, ohjaaja ja tuottaja. Hän tuli tunnetuksi Joss Whedonin luomasta televisiosarjasta "Buffy, vampyyrintappaja", johon hän kirjoitti useita jaksoja ja ohjasi niistä kolme, minkä lisäksi hän toimi yhtenä sarjan tuottajista. Petrie käsikirjoitti myös yhden osan "Buffyn" tarinaa jatkavaan "Buffy the Vampire Slayer Season Eight" -sarjakuvaan.